Fundur í Landbúnaðar og girðingarnefnd 9. des 2019 . Mætt : Álfdís Sigurveig Stefánsdóttir , Birgir Valdimar Hauksson , Halldór Árnason og Böðvar Pétursson sem ritaði fundargerð . 1 . Böðvar setti fund og bauð fundarmen velkomna . 2 . Uppgjör fjallskila . Borist hafa reikningar fyrir viðhald á girðingum uppá 399.777 kr . Sem gerir 97 kr í girðingargjald á vetrarfóðraða kind . 9 kindur voru teknar í Herðubreiðarlindum og Grafarlöndum , 4 frá Valgeiri í Vindbelg og 5 frá Gunnari Rúnari í Vogum 2 . Samþykkt að senda reikning fyrir þeim kindum með fjallskilareikningum . Númer í þessum kindum færð í þar til gerða skrá . Þessum kindum er ekki heimilt að sleppa á fjall framar . Vitað er um 13 kindur sem teknar voru sunnan línu sem getið er í Landbótaáætlun fyrir austurfjöll . Númerin í þeim kindum færð í þar til gerða skrá og eigendum þess fjár send tilkynning um að ekki sé heimilt að sleppa þeim kindum á fjall framar . 3 . Borist hefur bréf frá Landgræðslunni vegna fyrirhugaðrar skerðingar á framlagi úr landbótasjóði . Böðvari og Þorsteini sveitarstjóra falið að svara bréfinu í takt við umræður á fundinum . Samþykkt að boða afréttarnotendur á austurafrétti til fundar um framkvæmd landbótaáætlunar á austurafrétti fimmtudaginn 30. janúar 2020 kl 13:00 . 4 . Önnur mál : Á fundi sem var haldinn um flokkun á sorpi í Skjólbrekku í nóvember kom fram að breytinga sé að vænta á söfnun og endurvinnslu á rúlluplasti . Böðvari falið að hafa samband við Terra og koma á hreint hvernig þessum málum verður best fyrir komið .